ai4bharat/Pralekha huggingface dataset:
பிரதமர் அலுவலகம்
உஜ்வாலா 2.0 திட்டத்தை ஆகஸ்ட் 10-ஆம் தேதி பிரதமர் தொடங்கி வைக்கிறார்
உத்தரப் பிரதேசத்தின் மஹோபாவில் சமையல் எரிவாயு இணைப்புகளை வழங்கி, உஜ்வாலா 2.0  திட்டத்தை பிரதமர் திரு நரேந்திர மோடி ஆகஸ்ட் 10, 2021 அன்று பிற்பகல் 12:30 மணிக்கு காணொலிக் காட்சி வாயிலாக அறிமுகப்படுத்துவார். இந்த நிகழ்வின் போது, உஜ்வாலா திட்டத்தின் பயனாளிகளுடன் கலந்துரையாடி, நாட்டு மக்களுக்கும் பிரதமர் உரையாற்றுவார்.
உஜ்வாலா 1.0 முதல் உஜ்வாலா 2.0 வரையிலான பயணம்:
கடந்த 2016-ஆம் ஆண்டு அறிமுகப்படுத்தப்பட்ட உஜ்வாலா 1.0 திட்டம், வறுமைக்கோட்டிற்கு கீழ் உள்ள குடும்பங்களைச் சேர்ந்த சுமார் 5 கோடி பெண் உறுப்பினர்களுக்கு சமையல் எரிவாயு இணைப்புகளை வழங்க இலக்கு நிர்ணயித்தது. இதையடுத்து ஏப்ரல் 2018-இல், கூடுதலாக ஏழு பிரிவுகளைச்  சேர்ந்த பெண்களுக்கும் இந்தத் திட்டத்தில் பலன்கள் நீட்டிக்கப்பட்டது. மேலும், திட்டத்தின் இலக்கு 8 கோடி சமையல் எரிவாயு இணைப்புகளாக மாற்றியமைக்கப்பட்டது. இந்த இலக்கு வரையறுக்கப்பட்ட காலத்திற்கு 7 மாதங்கள் முன்பே, ஆகஸ்ட் 2019-இல் எட்டப்பட்டது.
நிதியாண்டு 21-22-க்கான நிதிநிலை அறிக்கையில், பிரதமரின் உஜ்வாலா திட்டத்தின் கீழ் கூடுதலாக ஒரு கோடி சமையல் எரிவாயு இணைப்புகள் வழங்கப்படும் என்று அறிவிக்கப்பட்டது. பிரதமரின் உஜ்வாலா திட்டத்தின் முதற்கட்டத்தில் கொண்டுவரப்படாத குறைந்த வருமானம் உடைய குடும்பங்களுக்கு வைப்புத்தொகை இல்லாமல் கூடுதலாக ஒரு கோடி சமையல் எரிவாயு இணைப்புகளை வழங்க  திட்டமிடப்பட்டுள்ளது.
வைப்புத்தொகை இல்லாத சமையல் எரிவாயு இணைப்புடன், பயனாளிகளுக்கு முதல் மறு நிரப்புதல் மற்றும் சூடேற்றும் தட்டும் உஜ்வாலா 2.0 திட்டத்தில் இலவசமாக வழங்கப்படும். மேலும், இதில் சேர்வதற்கான நடைமுறைகளுக்கு குறைந்தபட்ச காகித பயன்பாடே தேவைப்படும். உஜ்வாலா 2.0 திட்டத்தில் புலம்பெயர் தொழிலாளர்கள் சேர்வதற்கு ரேஷன் அட்டைகள் அல்லது முகவரி ஆவணங்களை சமர்ப்பிக்கத் தேவையில்லை. ‘குடும்ப உறுதி ஆவணம்' மற்றும் ‘முகவரி ஆதாரத்திற்கு’ சுய வாக்குமூலமே போதுமானது. உலகளாவிய சமையல் எரிவாயு இணைப்புகளுக்கான அணுகலை வழங்கும் பிரதமரின் தொலைநோக்குப் பார்வையை அடைய உஜ்வாலா 2.0 திட்டம் உதவிகரமாக இருக்கும்.
மத்திய பெட்ரோலியம் மற்றும் இயற்கை எரிவாயு அமைச்சர், உத்தரப் பிரதேச முதல்வர் ஆகியோரும் இந்த விழாவில் கலந்து கொள்வார்கள்.
ரெயில்வே அமைச்சகம்
‘விகல்ப்’ திட்டத்தை விரிவு செய்யும் வகையில் ரயில் முன்பதிவுக்கான படிவத்திலும் மாற்றம்
ரயில் பயணத்துக்காக கவுண்டர்களின் மூலம் முன்பதிவு செய்வதற்கான விண்ணப்பப் படிவத்தில் ரயில்வே அமைச்சகம் மாற்றம் கொண்டுவந்துள்ளது. இதன்படி ‘விகல்ப்’ திட்டத்தின் பயனை அவர்களும் பெறலாம்.
தற்போது ஆன்லைன் மூலம் விண்ணப்பிப்போருக்கு ‘விகல்ப்’ திட்டம் நடைமுறையில் உள்ளது. இனி, கவுண்ட்டர் மூலம் ரயில் பயணத்துக்கு முன்பதிவு செய்வோரும் இத்திட்டத்தைப் பயன்படுத்திக் கொள்ளலாம்.
‘விகல்ப்’ திட்டத்தின் கீழ் விண்ணப்பிக்கும் பயணிகள் குறிப்பிட்ட ரயிலில் பயணம் உறுதி செய்யப்படாவிட்டால் மாற்று ரயிலில் செல்லலாம். அதன்படி குறிப்பிட்ட அந்த ரயில் புறப்படும் நேரத்திலிருந்து 12 அல்லது 24 அல்லது 48 மணி நேரத்தில் புறப்படும் அதே மார்க்கத்துக்கான வேறொரு ரயிலில் பயணம் செய்யலாம். தற்போது ஆன்லைன் மூலம் முன்பதிவு செய்வோருக்கு மட்டுமே இந்த வசதி இருக்கிறது. இனி, கவுண்ட்டர்களில் படிவத்தை நிரப்பி முன்பதிவு செய்வோர் மாற்றியமைக்கப்பட்ட படிவத்தில் ‘விகல்ப்’ திட்டத்தைத் ‘தேர்ந்தெடுக்க விருப்பமா’ என்பதற்குத் தனிப் பிரிவு இருக்கும். அதில் ‘ஆம்’ அல்லது ‘இல்லை’ என்ற பிரிவில் தங்களது விருப்பத்தைக் குறிப்பிடலாம்.
முன்பதிவுக்கான படிவத்தில் ஆதார் எண்ணை விருப்பம் இருந்தால் குறிப்பிடலாம். மேலும் விவரங்களுக்கு : http://www.pib.nic.in
தொழிலாளர் மற்றும் வேலைவாய்ப்பு அமைச்சகம்
தற்சார்பு இந்தியா வேலைவாய்ப்புத் திட்டத்தின் கீழ் தமிழகத்தில் 5,35,615 பேர் பயனடைந்துள்ளனர்
தற்சார்பு இந்தியா வேலைவாய்ப்புத் திட்டத்தின் கீழ் மகாராஷ்டிரா மாநிலத்தில் அதிகம் பேர் பயனடைந்துள்ளனர். இந்தப் பட்டியலில் குஜராத் இரண்டாம் இடத்தையும், கர்நாடகா மூன்றாம் இடத்தையும் பிடித்துள்ளதாக மத்திய தொழிலாளர் நலன் மற்றும் வேலைவாய்ப்புத்துறை இணையமைச்சர் திரு.ராமேஸ்வர் தெலி மக்களவையில் எழுத்து மூலம் அளித்த பதிலில் கூறியுள்ளார்.
மத்திய அரசின் இந்தப் பட்டியலின்படி டிசம்பர் 4-ந் தேதி வரை தமிழ்நாட்டில் 12,803 நிறுவனங்கள் மூலம் 5,35,615 பேர் பயனடைந்துள்ளனர். 300 கோடியே 46 லட்சத்து 76,607 ரூபாய் அவர்களுக்கு பயனாக கிடைத்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1780781
பாதுகாப்பு அமைச்சகம்
இந்திய பாதுகாப்பு செயலாளர், அமெரிக்க பாதுகாப்புத் துறை துணைச் செயலாளர் தலைமையில் வாஷிங்டன் டி.சி.யில் இந்திய- அமெரிக்க பாதுகாப்பு கொள்கை குழுவின் 17-வது கூட்டம்
பாதுகாப்புச் செயலாளர் திரு கிரிதர் அரமனே மற்றும் அமெரிக்க பாதுகாப்பு மற்றும் கொள்கைக் துறை துணைச் செயலாளர் டாக்டர் கோலின் கால் ஆகியோர் தலைமையில் இந்திய- அமெரிக்க பாதுகாப்பு கொள்கை குழுவின் 17-வது கூட்டம் வாஷிங்டன் டி.சி.யில் மே 17-ஆம் தேதி நடைபெற்றது. பாதுகாப்புத் தொழில்துறை ஒத்துழைப்பை மேம்படுத்தவும், இந்திய- அமெரிக்க முக்கியப் பாதுகாப்பு கூட்டுமுயற்சியை பயன்பாட்டிற்கு கொண்டு வருவது தொடர்பான பணிகளையும் இருவரும் ஆய்வு செய்தனர். இரு நாடுகளின் ராணுவத்திற்கு இடையேயான ஒத்துழைப்பு, அடிப்படை பாதுகாப்பு ஒப்பந்தங்களின் அமலாக்கம், பயிற்சிகள் மற்றும் இந்திய பெருங்கடல் பகுதியில் தற்போது நடைபெற்று வரும் மற்றும் எதிர்கால ஒத்துழைப்பு நடவடிக்கைகள் உள்ளிட்ட பல்வேறு முக்கிய விஷயங்கள் குறித்து விவாதிக்கப்பட்டது.
தொழில்நுட்ப கூட்டுமுயற்சி, நீண்ட கால ஆராய்ச்சி மற்றும் மேம்பாடு, பாதுகாப்பு விநியோக சங்கிலியின் வளர்ச்சி உள்ளிட்ட பாதுகாப்புத் தொழில்துறை ஒத்துழைப்பை வலுப்படுத்தும் வழிமுறைகளுக்கு கூட்டத்தின் போது அதிக முக்கியத்துவம் அளிக்கப்பட்டது. இந்தியாவும், அமெரிக்க பாதுகாப்பு நிறுவனங்களும் இணைந்து பணியாற்றும் திட்டங்களை இந்தியாவில் தொடங்குவதற்கான சாத்திய கூறுகள் பற்றியும் ஆலோசிக்கப்பட்டது. புத்தாக்க சூழலியலை பயன்படுத்தி பாதுகாப்புத் துறையில் புத்தொழில் நிறுவனங்களை அரசு- தனியார் கூட்டுமுயற்சியில் தொடங்குவதை ஊக்குவிப்பதற்கு இருவரும் ஆதரவு தெரிவித்தனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1925015
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 194.59 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 32,498 கொவிட் சிகிச்சை பெறுபவர்கள் எண்ணிக்கை 0.08 சதவிதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 3,591 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,26,40,301 என அதிகரித்துள்ளது.
கடந்த 24 மணி நேரத்தில் 7,240 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 2.13 சதவீதம் ஆகும்
வாராந்திர பாதிப்பு விகிதம் 1.31 சதவீதம் ஆகும்
இதுவரை மொத்தம் 85.38 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,40,615 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1832428
(Visitor Counter : 111
ஊரக வளர்ச்சி அமைச்சகம்
மத்திய ஊரக வளர்ச்சி மற்றும் பஞ்சாயத்து ராஜ் துறை அமைச்சராக திரு.கிரிராஜ் சிங் பொறுப்பேற்பு
ஊரக வளர்ச்சித் துறை இணை அமைச்சராக திரு.பக்கன் சிங் குலாஸ்தே பொறுப்பேற்றுக் கொண்டார்
மத்திய ஊரக வளர்ச்சி மற்றும் பஞ்சாயத்து ராஜ் துறை அமைச்சராக திரு.கிரிராஜ் சிங் பொறுப்பேற்றுக்கொண்டார்.
டிவிட்டர் மூலமாக இதனைத் தெரிவித்த மாண்புமிகு அமைச்சர், புதிய பொறுப்பினை தன் மீது நம்பிக்கை வைத்து வழங்கிய பிரதமர் திரு.நரேந்திர மோடிக்கு இதயம் கனிந்த நன்றியைத் தெரிவித்தார்.
திரு.நரேந்திர சிங் தோமர் மற்றும் முக்கிய விருந்தினர்கள் அமைச்சர் திரு.கிரிராஜ் சிங்கை அவரது அறைக்கு வரவேற்றனர். ஊரக வளர்ச்சித் துறை இணை அமைச்சர் சாத்விக் நிரஞ்சன் ஜோதியும் இந்நிகழ்வில் உடனிருந்தார்.
அப்போது ஊடகங்களைச் சந்தித்துப் பேசிய அமைச்சர் திரு.கிரிராஜ் சிங், தனது பொறுப்புகளை முழு மனதோடு மேற்கொள்வேன் என உறுதிக்கொண்டார்.
அதேபோல், ஊரக வளர்ச்சித் துறை இணையமைச்சராக திரு.பக்கன் சிங் குலாஸ்தே பொறுப்பேற்றுக் கொண்டார்.
இந்த நிகழ்வின் போது ஊரக வளர்ச்சித் துறை செயலாளர் திரு.நாகேந்திர நாத் சின்ஹா, துறை கூடுதல் செயலாளர் திருமதி.அல்கா உபாத்தியாயா மற்றும் முக்கிய அதிகாரிகள் உடனிருந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1733722
------
(Visitor Counter : 442
சாலைப் போக்குவரத்து மற்றும் நெடுஞ்சாலைத்துறை அமைச்சகம்
வாகனங்களுக்கான பல்வேறு சர்வதேச மாசு மற்றும் பாதுகாப்பு நடவடிக்கைகள் விரைவில் அமல்படுத்தப்பட உள்ளன
வாகனங்களுக்கான பல்வேறு சர்வதேச மாசு மற்றும் பாதுகாப்பு நடவடிக்கைகளை அமல்படுத்தும் மாற்றத்திற்கு வழிவகுக்கும் திட்டத்தை இந்திய அரசு தொடங்கியுள்ளது.
வாகன உற்பத்தி தொழில் மேலும் வளர்வதற்கும் மொத்த உள்நாட்டு உற்பத்தியில் அதன் பங்கை அதிகரிப்பதற்கும் அரசு எடுத்து வரும் பல்வேறு முயற்சிகளின் ஒரு பகுதியாக இந்த மாசு மற்றும் பாதுகாப்பு நடவடிக்கைகள் அமைகின்றன.
அடுத்த இரு வருடங்களில், தேவையான பிரிவுகளில் மின்னணு நிலையான கட்டுப்பாட்டு அமைப்புகள் மற்றும் பிரேக் உதவி அமைப்புகளுக்கான தரங்களை இறுதி படுத்தும் முயற்சியில் சாலை போக்குவரத்து மற்றும் நெடுஞ்சாலைத் துறை அமைச்சகம் ஈடுபட்டுள்ளது.
இந்திய வாகனங்களில் மாசு மற்றும் கட்டுப்பாட்டு அம்சங்களை மேம்படுத்துவதற்கு பல்வேறு விதிகளை அமைச்சகம் ஏற்கனவே தொகுத்து வெளியிட்டுள்ளது. தற்போது இதில் சர்வதேச அளவிலான தர நிர்ணய நிலைப்படுத்தலுக்காக சில முன்னுரிமைப் பகுதிகளை அமைச்சகம் அடையாளம் கண்டுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்.
https://pib.gov.in/PressReleseDetailm.aspx?PRID=1653593
(Visitor Counter : 147
வணிகம் மற்றும் தொழில்துறை அமைச்சகம்
2020 ஏப்ரல்-டிசம்பர்: தானியங்கள் ஏற்றுமதியில் நல்ல முன்னேற்றம்
2020-21 நிதியாண்டின் முதல் மூன்று காலாண்டுகளில் இந்தியாவின் தானியங்கள்  ஏற்றுமதி நல்ல முன்னேற்றத்தைக் கண்டது.
முந்தைய ஆண்டின் இதே காலகட்டத்தில் ஈட்டப்பட்ட வருவாயான ரூ 32,591 கோடியுடன்  ஒப்பிடும் போது, 2020 ஏப்ரல் முதல் டிசம்பர் வரையிலான காலகட்டத்தில் ரூபாய் மதிப்பில் 52.90 சதவீதமும், அமெரிக்க டாலர் மதிப்பில் 45.81 சதவீதமும் உயர்ந்து, ரூ 49,832 கோடி என்னும் அளவை இந்தியாவின் தானிய ஏற்றுமதி தொட்டது.
2020-21-ஆம் ஆண்டின் முதல் மூன்று காலாண்டுகளில், பாசுமதி அல்லாத அரிசியின் ஏற்றுமதியும் குறிப்பிடத்தகுந்த அளவு உயர்ந்திருந்தது. 2020 ஏப்ரல் முதல் டிசம்பர் வரை ரூ 22,856 கோடி  ஆக இது இருந்தது. 2019-ஆம் ஆண்டின் இதே காலகட்டத்தில் இது ரூ 10,268 கோடியாக  ஆக இருந்தது.
2020 ஏப்ரல் முதல் டிசம்பர் வரை, கோதுமை ஏற்றுமதி ரூ 1,870 கோடி  என்னும் அளவில் இருந்தது. கடந்த ஆண்டின் இதே காலகட்டத்தில் இது ரூ 336 கோடியாக  இருந்தது. டாலர் மதிப்பில் 431.10 சதவீதமும், ரூபாய் மதிப்பில் 456.41 சதவீதமும் ஏற்றுமதி உயர்ந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1696738
------
(Visitor Counter : 190
தகவல் மற்றும் ஒலிபரப்பு அமைச்சகம்
இந்தியா சர்வதேச திரைப்பட விழாவிற்கு திரைத் தொலைக்காட்சி மற்றும் ஒலி-ஒளி தொடர்புக்கான சர்வதேச கவுன்சில்  ஃபெல்லினி பதக்கத்தை அறிவித்துள்ளது
இந்தியா சர்வதேச திரைப்பட விழா அதன் புகழ் மிக்க 50 ஆண்டுகளை நிறைவு செய்திருப்பதை அடுத்து திரைத் தொலைக்காட்சி மற்றும் ஒலி-ஒளி தொடர்புக்கான சர்வதேச கவுன்சில் ஃபெல்லினி பதக்கத்தை வழங்கவுள்ளது. இதனை இந்த அமைப்பின் தலைமை இயக்குனர் ஜார்ஜ் டுபாண்ட் கோவாவில் செய்தியாளர்களிடம் தெரிவித்தார். செய்தியாளர் சந்திப்பின் போது இந்த அமைப்பின் திட்ட மேலாளர் ஜூயுவான் ஹூன் உடனிருந்தார்.
இந்தியா சர்வதேச திரைப்பட விழா 50 ஆண்டுகளாக நடைபெறுவதை அறிந்து தாங்கள் மகிழ்ச்சியடைவதாக டுபாண்ட் தெரிவித்தார். இந்த அமைப்பு கலங்கரை விளக்கமாக உள்ளது என்றும், உலகின் பிற பகுதிகளுக்கு இந்த ஒளியைப் பரப்ப வேண்டுமென்றும் அவர் கூறினார்.
திரைப்படங்கள் மிகவும் தீவிரத்தன்மையைப் பெற்றுள்ளன என்றும், உண்மையில் என்ன நடக்கிறது என்பதை மக்கள் இவற்றின் மூலம் காண முடிகிறது என்றும் தங்களின் சூழல்களைக் காணாமல் இருந்து விட முடியாது என்றும் அவர் மேலும் தெரிவித்தார்.
அமைதியை உருவாக்குதல், இளைஞர்களிடம் படைப்பாக்கத் திறனை ஊக்குவித்தல், திரைப்படத்திற்கு எல்லையில்லா வாய்ப்பைக் கண்டறிதல் என்ற 3 இலக்குகளை அடைவதற்காக அடுத்த ஆண்டு அமைப்பு ஒன்று உருவாக்கப்பட உள்ளது என்று ஜூயுவான் ஹூன் தெரிவித்தார். இந்த அமைப்பில் ஐ.சி.எப்.டி.-இந்திய சர்வதேச திரைப்பட விழா அமைப்பு இடையே மேலும் பல திட்டங்களை மேம்படுத்துவது குறித்து தாங்கள் மகிழ்ச்சியடைவதாக அவர் கூறினார்.
பள்ளிகள் நிலையில் கல்வியோடு சேர்த்து திரைப்படங்கள் தயாரிப்பதையும் மேம்படுத்துவது அமைதிக்கு வழிவகுக்கும் என்று அவர் குறிப்பிட்டார்.
சுகாதாரம் மற்றும் குடும்ப நலத்துறை அமைச்சகம்
கொவிட்-19 சமீபத்திய தகவல்கள்: 14 மாநிலங்கள்/யூனியன் பிரதேசங்கள் அதிக பரிசோதனைகளையும், குறைவான பாதிப்புகளையும் கொண்டு வருகின்றன
தினசரி 12 லட்சத்துக்கும் அதிகமான பரிசோதனைகளோடு இந்தியாவின் பரிசோதனைத் திறன் அதிகரித்து வருகிறது. நாடு முழுவதும் 6.6 கோடிக்கும் அதிகமான பரிசோதனைகள் இதுவரை செய்யப்பட்டுள்ளன.
அதிக அளவிலான பரிசோதனைகளின் மூலம் பாதிப்புகள் விரைவில் கண்டறியப்பட்டு வருகின்றன. இதன்மூலம் தொற்று விகிதம் குறையும் என்று ஆதாரங்கள் கூறுகின்றன.
14 மாநிலங்கள்/யூனியன் பிரதேசங்கள் அதிக பரிசோதனைகளையும், குறைவான பாதிப்புகளையும் கொண்டு வருகின்றன. 10 லட்சம் மக்கள் தொகையில் அதிக நபர்களுக்கு இம்மாநிலங்கள்/யூனியன் பிரதேசங்கள் பரிசோதனை நடத்தும் நிலையில், உறுதியாகும் தொற்றுகள் தேசிய சராசரியை விட குறைவாகவே உள்ளன.
உறுதியாகும் தொற்றுகளின் தேசிய சராசரி 8.52 சதவீதமாக இருக்கும் நிலையில், 10 லட்சம் பேரில் 48,028 நபர்களுக்கு இன்றைய நிலையில் பரிசோதனை நடத்தப்படுகிறது.
கடந்த 24 மணி நேரத்தில் 83,347 புதிய தொற்றுகள் கண்டறியப்பட்டுள்ளன. உறுதிப்படுத்தப்பட்ட பாதிப்புகளில் 74 சதவீதம் 10 மாநிலங்கள் யூனியன் பிரதேசங்களில் இருந்து பதிவாகியுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்:
https://pib.gov.in/PressReleasePage.aspx?PRID=1658089
------
(Visitor Counter : 168
தொழிலாளர் மற்றும் வேலைவாய்ப்பு அமைச்சகம்
இஎஸ்ஐசி-யின் அடல் பிமித் வியக்தி கல்யாண் யோஜனா திட்டப் பயனாளிகளுக்கான தகுதி நிலைகளில் தளர்வு
இஎஸ்ஐ திட்டத்தின் கீழ் பயன் பெறும் தொழிலாளர்கள், வேலையில்லாமல் இருக்கும்போது, அவர்களுக்கு அடல் பிமித் வியக்தி கல்யாண் யோஜனா திட்டத்தின்கீழ் நிவாரணத் தொகை அளிக்கப்படுகிறது. இந்தத் திட்டத்தை, 2021 ஜூன் 30-ம் தேதி வரை மேலும் ஓராண்டுக்கு நீட்டிப்பதென இஎஸ்ஐ நிறுவனம் தீர்மானித்துள்ளது. கொவிட்-19 பெருந்தொற்றுக் காலத்தில் தமது வேலைகளை இழந்த தொழிலாளர்களுக்கு நிவாரணத்தொகை அளிப்பதற்காக, இத்திட்டத்தின் கீழ் உள்ள தற்போதைய நிபந்தனைகளை தளர்த்துவது எனவும் முடிவு செய்யப்பட்டுள்ளது. தளர்த்தப்பட்ட நிபந்தனைகளின்படி, அதிகரிக்கப்பட்டுள்ள நிவாரணத்தொகை 24.03.2020-லிருந்து 31.12.2020 வரையிலான காலத்திற்கு வழங்கப்படும். அதற்கு பிறகு, அதாவது 01.01.2021 முதல் 30.06.2021 வரையிலான காலத்திற்கு தளர்த்தப்படாத முந்தைய நிபந்தனைகளுடன் இந்தத் திட்டம் தொடரப்படும். 31.12.2020-க்கு பிறகு தளர்த்தப்பட்ட நிபந்தனைகள் குறித்து மறு ஆய்வு செய்யப்படும்.
மத்திய தொழிலாளர் மற்றும் வேலைவாய்ப்புத் துறைக்கான இணை அமைச்சர்  திரு சந்தோஷ் குமார் கங்குவார் தலைமையில், நேற்று நடைபெற்ற இஎஸ்ஐ நிறுவனத்தின் 182-வது கூட்டத்தில் இந்த முக்கிய முடிவு மேற்கொள்ளப்பட்டது. இது தொடர்பான விரிவான தகவல்களுக்கு : https://pib.gov.in/PressReleasePage.aspx?PRID=1647516
(
பாதுகாப்பு அமைச்சகம்
ஜோத்பூர் விமானப்படை நிலையத்தில் இடுகை இடப்பட்ட நாள்: 26 பிப் 2022 தில்லி
இந்தோ-ஓமன் பயிற்சி, ஈஸ்டர்ன் பிரிட்ஜ்-VI  ஜோத்பூரில் உள்ள விமானப்படை நிலையத்தில் 2022 பிப்ரவரி 21 முதல் 25 வரை வெற்றிகரமாக நடத்தப்பட்டது. ஓமன் ராயல் விமானப் படை  இந்திய விமானப்படையுடன்  பங்கேற்றது. இரு விமானப்படைகளின் செயல்பாட்டுத் திறன்களை மேம்படுத்தும் வகையில், செயல்பாட்டு வெளிப்பாடுகளை வழங்குதல் மற்றும் சிறந்த நடைமுறைகளின் பரஸ்பர பரிமாற்றத்தை மேற்கொள்வதில இப்பயிற்சி வெற்றி கண்டது
இந்த பயிற்சியின் போது ஜோத்பூரின் விமானப்படை நிலையத்திற்கு இரு தரப்பிலிருந்தும் வருகை தந்த மூத்த அதிகாரிகளில் ஓமன் ராயல் விமானப் படையின் செயல்பாடுகள் துறைத் தலைமை இயக்குனர் மற்றும் இந்திய விமானப் படை தென்மேற்குப் பிரிவின் மூத்த விமானப் பணியாளர் அதிகாரி ஆகியோர் அடங்குவர். பரஸ்பர ஒத்துழைப்பின் கூடுதல் வாய்ப்புகள் குறித்து அவர்கள் விவாதித்தனர். பரஸ்பர அனுபவப் பரிமாற்றம் மற்றும் செயல்பாட்டு அறிவின் மூலம் இந்திய விமானப் படை மற்றும் ஓமன் ராயல் விமானப் படைப் பிரிவுகளுக்கு இடையே பயனுள்ள தொடர்புக்கான வாய்ப்பை இந்தப் பயிற்சி அளித்தது. இரு நாடுகளின் பணியாளர்களுக்கும் இடையே கலாச்சார பரிமாற்றத்திற்கான வாய்ப்புகளையும் இது வழங்கியது.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 2,194 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 19,613 பேர் கொவிட் தொற்றால் பாதிக்கப்பட்டுள்ளனர். இது 0.04 சதவீதமாகும்.
தொற்றிலிருந்து மீண்டவர்களின் விகிதம் 98.77 சதவீதம்.
கடந்த 24 மணி நேரத்தில் 3,469 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,25,250 பேர்.
கடந்த 24 மணி நேரத்தில் 1,690 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 1.15% வாராந்திர பாதிப்பு விகிதம் 1.63% இதுவரை மொத்தம் 92.82 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,47,177 பரிசோதனைகள் நடத்தப்பட்டுள்ளன.
பிரதமர் அலுவலகம்
போலந்தில் ஐஎஸ்எஸ்எப்  அதிபர் கோப்பைக்கான போட்டியில் பதக்கங்கள் வென்ற மனு பாகெர், ராகி சர்னோபத், சவுரப் சவுத்ரி மற்றும் அபிஷேக் வர்மா ஆகியோருக்கு பிரதமர் வாழ்த்து
போலந்தில் நடைபெற்ற ஐஎஸ்எஸ்எப் தலைவர் கோப்பைக்கான போட்டியில் பதக்கங்கள் வென்ற மானு பாகெர், ராகி சர்னோபத், சவுரப் சவுத்ரி மற்றும் அபிஷேக் வர்மா ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது குறித்து சுட்டுரையில் பிரதமர் விடுத்துள்ள தகவலில் கூறியிருப்பதாவது;
போலந்தில் ஐஎஸ்எஸ்எப் தலைவர் கோப்பைக்கான துப்பாக்கி சுடும் போட்டியில் பதக்கங்கள் வென்ற ரியல்மானுபாகெர், சர்னோபத்ராஹி, எஸ்.சவுத்திரி மற்றும் அபிஷேக் ஆகியோருக்கு வாழ்த்துகள். அவர்களின் அற்புதமான செயல்பாடுகளால், இந்திய மக்கள் பெருமையடைகின்றனர். இந்த விளையாட்டு வீரர்களின் எதிர்கால முயற்சிகள் வெற்றி பெற மனமார்ந்த வாழ்த்துகள்.’’
PIB Headquarters
கொவிட்-19 பற்றி பத்திரிகை தகவல் அலுவலகத்தின் தினசரி அறிக்கைகொவிட் 19 மொத்த பாதிப்பு எண்ணிக்கை - 71,75,880குணமடைந்தவர்களின் எண்ணிக்கை - 62, 27, 295.சிகிச்சை பெறுபவர்களின் எண்ணிக்கை - 8,38, 729உயிரிழந்தவர்களின் எண்ணிக்கை - 1,09,856
கடந்த 24 மணி நேரத்தில் 55,342 பேருக்கு புதிதாக தொற்று ஏற்பட்டுள்ளது.
தொற்று பாதிப்பில் மாநில அளவில் மகாராஷ்டிரா 15,35,315 பேருடன் மகாராஷ்டிரா முதல் இடத்திலும், ஆந்திர பிரதேசம் 2வது இடத்திலும், கர்நாடகா 3வது இடத்திலும், தமிழகம் 4வது இடத்திலும் உள்ளன.
ஒரு மில்லியன் பேருக்கு குறைந்த அளவிலான பாதிப்பு, குறைந்த அளவிலான உயிரிழப்பு, அதிகளவிலான பரிசோதனை, சிகிச்சை பெறுபவர்களின் எண்ணிக்கை குறைவாக இருக்கும் நாடுகளில் இந்தியா தொடர்ந்து இடம் பிடித்து வருகிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1664052
இளைஞர் நலன் மற்றும் விளையாட்டு அமைச்சகம்
இளைஞர் நலன் மற்றும் விளையாட்டு மேம்பாடு குறித்த முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய இளைஞர் விவகாரங்கள் மற்றும் விளையாட்டுத் துறை இணை அமைச்சர்  திரு கிரண் ரிஜிஜூ, கீழ்க்கண்ட தகவல்களை அளித்தார்.
விளையாடு இந்தியா திட்டத்தின் கீழ் கேரள மாநிலம் கண்ணூரில் உள்ள மருத்துவக் கல்லூரியில் 400 மீட்டர் நீளம் கொண்ட செயற்கை தளத்தை ரூ 7 கோடியில் அமைப்பதற்கான கருத்துருவை திட்ட மதிப்பிடுதல் குழு பரிந்துரை செய்தது. ஒப்புதலுக்காக இது அடுத்த கட்டத்துக்கு செல்லவுள்ளது.
விளையாடு இந்தியா திட்டத்தின் கீழும், ஒரே இந்தியா, ஒப்பற்ற இந்தியா திட்டத்தின் மூலமும் உள்நாட்டு/பழங்குடியினர் விளையாட்டுகளை அமைச்சகம் ஊக்கப்படுத்தி வருகிறது. மேலும், வீரர்களுக்கும், வீராங்கனைகளுக்கும் உதவித் தொகை மற்றும் விருதுகள் வழங்கி ஊக்குவிக்கப்படுகிறது.
கபடி விளையாட்டை ஊக்குவிப்பதற்காக அரசு பல்வேறு நடவடிக்கைகளை எடுத்து வருகிறது. 126 கபடி வீரர்கள் திறன் கண்டறிதல் திட்டத்தின் மூலம் தேர்ந்தெடுக்கப்பட்டுள்ளனர். இந்திய விளையாட்டு ஆணையத்தின் மையங்களில் கபடி வீரர்களுக்கு பயிற்சி அளிகப்படுகிறது.
தேசிய விளையாட்டு கூட்டமைப்புகளின் மூலம் விளையாட்டுகளுக்கு நிதியுதவி அளிக்கப்படுகிறது. 2019-20-இல் நிதியுதவிக்காக ரூ 300.85 கோடி ஒதுக்கீடு செய்யப்பட்ட நிலையில், 2020-21-இல் ரூ 245 கோடி செய்யப்பட்டுள்ளது.
கொவிட்-19 பெருந்தொற்றின் போது வீரர்கள் மற்றும் பயிற்சியாளர்களின் நலன் கருதி இணைய வழி பயிற்சி வகுப்புகள் நடத்தப்பட்டன. கருத்தரங்கங்களும், பயிற்சி பட்டறைகளும் தொடர்ந்து ஏற்பாடு செய்யப்பட்டன.
விளையாட்டு மாநில பிரிவில் இருந்தாலும், இந்தத் துறையில் மத்திய அரசு பல்வேறு வகைகளில் மாநிலங்களுக்கு உதவி புரிகிறது. விளையாடு இந்தியா திட்டத்தின் கீழ் 2932 வீரர்களும், இந்திய விளையாட்டு ஆணைய திட்டங்களின் கீழ் 10248 வீரர்களும் தொடர் பயிற்சிக்காக தேர்வு செய்யப்பட்டுள்ளனர்.
கோவாவில் 2020 அக்டோபர் 20 முதல் 2020 நவம்பர் 4 வரை நடக்கவிருந்த 36-வது தேசிய விளையாட்டு போட்டிகள் கொவிட்-19 பெருந்தொற்றின் காரணமாக தள்ளி வைக்கப்பட்டுள்ளன. விளையாட்டு உள்கட்டமைப்புக்காக கோவா அரசுக்கு ரூ 97.80 கோடி மத்திய நிதியுதவி அளிக்கப்பட்டுள்ளது.
தேசிய போதை மருந்து பரிசோதனை ஆய்வகம் ஆய்வகங்களுக்கான சர்வதேச தரநிலைகள் மற்றும் உலகளாவிய போதை மருந்துத் தடுப்பு முகமையின் தேவைகளை பூர்த்தி செய்து, இது தொடர்பான அறிக்கையை உலகளாவிய போதை மருந்துத் தடுப்பு முகமையிடம் 2020 ஆகஸ்ட் 29 அன்று சமர்ப்பித்திருக்கிறது.
தேசிய விளையாட்டு விருதுகளுக்கான பரிசுத் தொகையை அரசு சமீபத்தில் அதிகரித்துள்ளது. ராஜிவ் காந்தி கேல் ரத்னா விருதுக்கான பரிசுத்தொகை ரூ 7.5 லட்சத்தில் இருந்து ரூ 25 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 10 லட்சமாகவும், துரோணாச்சார்யா விருதுக்கான  பரிசுத்தொகை ரூ 5 லட்சத்தில் இருந்து ரூ 15 லட்சமாகவும், அர்ஜுனா விருதுக்கான பரிசுத்தொகை ரூ 5 லட்சத்தில் இருந்து ரூ 15 லட்சமாகவும், தியான் சந்த் விருதுக்கான பரிசுத்தொகை ரூ 5 லட்சத்தில் இருந்து ரூ 10 லட்சமாகவும் உயர்த்தப்பட்டுள்ளது.
(Visitor Counter : 49
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
தேசிய மீன் விவசாயிகள் தினம் 2023 கொண்டாட்டம்: மீன்வளங்களின் ஸ்டார்ட்-அப் மகத்தான சாதனைகள் மற்றும் மீன்வள ஸ்டார்ட்-அப் மாநாடு
ஸ்டார்ட்-அப் இந்தியா மையம் மற்றும் டிபிஐஐடி ஆகியவற்றுடன் இணைந்து மீன்வள சுற்றுச்சூழல் அமைப்பில் சிறப்பான தாக்கத்தை உருவாக்கும் ஸ்டார்ட்-அப் நிறுவனங்களைக் கண்டறிந்து, விருது வழங்கி, அங்கீகரிப்பதற்காக மீன்வள ஸ்டார்ட்-அப்களின் மகத்தான சாதனைகளை மீன்வளத் துறைத் தொடங்கியது. இந்தியாவில் மீன்வள சுற்றுச்சூழல் பல ஆண்டுகளாக வளர்ந்து வருகிறது. தற்போது 21 மாநிலங்கள் மற்றும் யூனியன் பிரதேசங்களில் மீன்வள ஸ்டார்ட்-அப்கள் உள்ளன.
மீன்வள ஸ்டார்ட்-அப் மகத்தான சவால் நான்கு பிரச்சனை அறிக்கைகளின் அடிப்படையில் விண்ணப்பங்களை கோரியது. இந்த சவாலுக்கு 121 ஸ்டார்ட்-அப் நிறுவனங்களிடம் இருந்து விண்ணப்பங்கள் பெறப்பட்டன. தீவிரமான ஆய்வுக்குப் பிறகு, 12 ஸ்டார்ட்-அப் நிறுவனங்கள் இந்த சவாலின் வெற்றியாளர்களாக தேர்வு செய்யப்பட்டுள்ளன.
தேர்ந்தெடுக்கப்பட்ட ஸ்டார்ட்-அப் நிறுவனங்களை மாண்புமிகு மீன்வளம் மற்றும் பால்வளத்துறை அமைச்சர் திரு. பர்ஷோத்தம் ரூபாலா, மாண்புமிகு மீன்வளம், கால்நடை பராமரிப்பு மற்றும் பால்வளத்துறை இணை அமைச்சர்கள் டாக்டர் எல்.முருகன் மற்றும் டாக்டர் சஞ்சீவ் குமார் பல்யான் மற்றும் பல்வேறு மாநிலங்களைச் சேர்ந்த மாண்புமிகு மீன்வளத்துறை அமைச்சர்கள் மற்றும் மத்திய, மாநில அரசுகளின் மூத்த அதிகாரிகள் ஆகியோர் முன்னிலையில் தமிழ்நாட்டின் மகாபலிபுரத்தில் ஜூலை 10, 2023-ல் நடைபெறும் தேசிய மீன் விவசாயிகள் தினத்தன்று கௌரவிப்பார்கள்.
பிரதான் மந்திரி மத்ஸய சம்பதா திட்டத்தின் கீழ் தேர்ந்தெடுக்கப்பட்ட ஸ்டார்ட்-அப் நிறுவனங்களுக்கு அவர்களின் கண்டுபிடிப்புகளை தொடர்ந்து வளர்க்க உதவும் வகையில் ரூ. 2 லட்சம் ரொக்க நிதி உதவி வழங்கப்படும்.
மகாபலிபுரத்தில் ஜூலை 10, 2023-ல் நடக்கவிருக்கும் தேசிய மீன் விவசாயிகள் தின விழாவில் நாடு முழுவதிலுமிருந்து 30 தனிச் சிறப்பு மிக்க ஸ்டார்ட்-அப்களின் கண்காட்சி நடைபெறும். இது நாட்டில் உள்ள மீன்வள புதுமையாளர்களில் சிறந்தவற்றைக் காட்சிப்படுத்துகிறது. ஸ்டார்ட்-அப் நிறுவனங்கள் தங்கள் தொழிலை மேலும் வளர்க்க உதவும் வகையில் நிர்வாக அமர்வுகளுக்கும் ஏற்பாடு செய்யப்பட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
இந்தியாவுக்கான நேரம் வந்துவிட்டது – இந்தியாவால் உலகை வழிநடத்த முடியும் என்பதை நிரூபிக்கும் நேரம் இது : மத்திய இணை அமைச்சர் டாக்டர் ஜிதேந்திர சிங்
இந்தியாவுக்கான நேரம் வந்துவிட்டது என்று மத்திய இணை அமைச்சர் டாக்டர் ஜிதேந்திர சிங் கூறியுள்ளார். இந்தூரில் நடைபெற்ற மின்னணு ஆளுமை தொடர்பான 26-வது தேசிய மாநாட்டின் நிறைவுக் கூட்டத்தில் அறிவியல், தொழில்நுட்பம் மற்றும் பணியாளர் நலத் துறை இணை அமைச்சர் திரு ஜிதேந்திர சிங் இன்று  உரையாற்றினார்.
இந்த ஆண்டு ஜி 20 மாநாட்டை இந்தியா நடத்துகிறது என்று கூறிய அவர், சில நாட்களில் புதுதில்லியின் பாரத் மண்டபத்தில் ஜி 20 உச்சி மாநாட்டை இந்தியா நடத்த உள்ளது என்றார். சர்வதேச சிறுதானிய ஆண்டும் இந்த ஆண்டு கடைபிடிக்கப்படுவதை அவர் குறிப்பிட்டார். சர்வதேச யோகா தினமும் இந்தியா மற்றும் பிரதமர் திரு நரேந்திர மோடியின் வழிகாட்டுதலின் பேரில் அறிவிக்கப்பட்டதாக அவர் தெரிவித்தார். இரண்டு நாட்களுக்கு முன்பு, சந்திரயான் -3 வெற்றி அடைந்ததையும் அவர் சுட்டிக்காட்டினார்.
இந்தியா மற்ற நாடுகளுடன் இணைந்து செயல்படுவது மட்டுமல்லாமல், உலகை வழிநடத்த முடியும் என்பதை நிரூபிக்கும் நேரம் வந்துவிட்டது என்று அவர் தெரிவித்தார்.
பிரதமர் திரு நரேந்திர மோடி கடந்த காலத் தடைகளை உடைத்து இந்தியாவை வளர்ச்சிப் பாதையில் கொண்டு செல்வதாக அவர் கூறினார். கடந்த ஒன்பது ஆண்டுகளில் பிரதமர் திரு நரேந்திர மோடியால் பல நிர்வாக சீர்திருத்தங்கள் மேற்கொள்ளப்பட்டுள்ளன என்றும் அவர் தெரிவித்தார்.
கொவிட் பாதிப்புக் காலத்தில், வாழ்க்கை ஸ்தம்பித்தபோதும், இந்திய அரசின் நிர்வாக இயந்திரத்தில் எந்த தடையும் ஏற்படவில்லை என்று அவர் குறிப்பிட்டார். ஏனென்றால் ஏற்கனவே அது டிஜிட்டல் மயமாக்கப்பட்டதாக அவர் கூறினார். 'குறைந்தபட்ச அரசு - அதிகபட்ச நிர்வாகம்' என்ற தாரக மந்திரத்தை பிரதமர் நமக்கு வழங்கி இருப்பதாக டாக்டர் ஜிதேந்திர சிங் கூறினார்.
நிர்வாகத்தில் வெளிப்படைத்தன்மை மற்றும் பொறுப்புணர்வு அதிகரித்துள்ளது என்று அவர் தெரிவித்தார். வலுவான குறை தீர்க்கும் நடைமுறைகளை இந்த அரசு செயல்படுத்துவதாகவும் காலவரையறைக்குட்பட்ட தீர்வுக் கொள்கையைப் பின்பற்றி மக்களின் நம்பிக்கையை அரசு பெற்றுள்ளது என்றும் அவர் கூறினார். 2047-ம் ஆண்டுக்குள் இந்தியாவை வளர்ந்த நாடாக மாற்றுவதே அரசின் குறிக்கோள் என்றும், மின் ஆளுகையில் டிஜிட்டல் தொழில்நுட்பத்தின் ஆற்றலைப் பயன்படுத்தி, இது நிறைவேற்றப்படும் என்றும் திரு ஜிதேந்திர சிங் கூறினார்.